Denise Richards

Denise Richards (talaffuzi: „Deniz Richards“, 1971-yil 17-fevralda tugʻilgan) — amerikalik aktrisa, televizion shaxs va sobiq model. Uning eng mashhur rollari — „Starship Troopers“ filmidagi Carmen Ibanez (1997), „Wild Things“ filmidagi Kelly Van Ryan (1998) va "The World is Not Enough" filmidagi Bond qiz (1999). Shuningdek, u Drop Dead Gogeous (1999), Valentine (2001), Undercover Brother (2002), Scary Movie 3 (2003), Love Actually (2003) va Madeaʼs Witness Protection (2012) filmlarida suratga tushgan.

Yoshligi 
Richards Illinois shtatidagi Dauners Grove shahrida qahvaxona egasi Joni (niyasi Braden) va telefon muhandisi Irv Richards oilasida tugʻilgan. Otasining familiyasi Reichert edi. Uning onasi 2007-yil noyabr oyida saraton kasalligidan vafot etdi. U nemis va fransuz millatiga mansub. Richardsning Michelle ismli singlisi bor. U Downers Grove va Mokenada oʻsgan. Bolaligida u „beysbol jamoasidagi yagona qiz“ edi.

Richards 15 yoshga toʻlganda, uning oilasi Kaliforniya shtatining Oceanside shahriga koʻchib oʻtdi. 1989-yilda El Camino oʻrta maktabini tamomlagan. U oʻrta maktabning yillik baho koʻrsatkichi boʻyicha eng yaxshi natijaga ega boʻlgan. Richards katolik boʻlgan. Oʻrta maktabni tugatgach model sifatida ishlay boshladi va fotosessiya va reklama roliklarini suratga olish uchun Parij, Nyu-York va Tokio kabi shaharlarga sayohat qilgan.

Faoliyati 
Richards oʻz faoliyatida oʻsmirlik chogʻida modellashtirishdan boshlagan va 1991-yilda Bonne Bell kosmetikasi uchun bosma reklamalarda paydo boʻlgan. U, shuningdek, Teen jurnalining muqovasida paydo boʻladi. „Modeling: What It Takes“ taʼlim videosi va keyinchalik Max Factorning Premer 2K reklama kampaniyasida ham chiqish qiladi.

1990-yillarda Richards „Loaded Weapon 1“ (1993), „Tammy and the T-Rex“ (1994), „Lookinʼ Italian“ (1994) kabi bir nechta film va telekoʻrsatuvlarda suratga tushdi va "Saved by the Bell" epizodida ishtirok etdi. 1993-yilda u „Against the Grain“ qisqa muddatli dramatik seriyasida Ben Affleckning qahramoni Jodi Collins ismli qiz doʻstini tasvirladi. Richards Beverly Hills, 90210 (1992), Seinfeld (1993), Lois and Clark (1994) koʻrsatuvlarida telekoʻrsatuvlarda mehmon sifatida ishtirok etdi. 1995-yilda Richards Veronica Hamel va Mimi Rogers bilan birga "In the blink of an eye" filmida suratga tushdi.

Uning keng teatrlashtirilgan relizdagi birinchi bosh roli 1997-yilda „Starship Troopers“ boʻlib, film uchun Richards „Yangi kelgan ayol aktrisa“ nominatsiyasi boʻyicha Blockbaster Entertainment mukofotiga nomzod boʻlgan. Film butun dunyo boʻylab jami 121,2 million dollar yigʻdi. 2012-yilda Slant jurnali filmni 1990-yillarning 100 ta eng yaxshi filmlari roʻyxatida 20-oʻringa qoʻydi. U buni Kevin Bacon, Matt Dillon va Neve Campbell bilan birga „Wild Things“ (1998) triller filmidagi roli bilan davom ettirdi. Variety Richardsning yaxshi qiz tipidagi rollardan manipulyatsiya qiluvchi yovuzlikka oʻtishini maʼqullab kelgan

Richards James Bondning „The World is Not Enough“ (1999) filmida yadro fizigi Christmas Jones rolini ijro etgan. Garchi u oʻz rolini „aqlli“, „atletik“ va chuqur xarakterga ega deb hisoblagan boʻlsa-da, uni rolda ishonchli emas deb tanqid qilishdi. Uning koʻpincha past koʻylagi va tor shortidan iborat libosi nomaqbul fikrlarga sabab boʻldi. Richardsning taʼkidlashicha, koʻplab tomoshabinlar qahramonning kiyimini „masxara qilishgan“, ammo „Bu Bond qizlari juda gʻalati va agar men haqiqatan ham olimga oʻxshaganimda, Bond muxlislari hafsalasi pir boʻlardi“ degan xulosaga keldi.

2009-2019: Memuar va televizion rollar 

Richards raqs tanlovining 8-mavsumida Maksim Chmerkovskiy bilan birgalikda „Dancing With the Stars“ teleserialida paydo boʻldi. U 2009-yil 24-martda musobaqadan chiqarib yuborilgan ikkinchi ishtirokchi edi. URichards Kim Kardashian va Chris Pratt bilan birga „Deep in the Valley“ (2009) romantik komediya filmida „Kuz baxti“ rolini egalladi. 2010-yilda u Paramount Networkning Blue Mountain State sitkomida Debra Simon rolida ishtirok etdi. 2011-yil iyul oyida Richards Nyu-York Taymsning eng yaxshi sotuvchisi boʻlgan „The Real Girl Next Door“ memuarini nashr etdi. Richards kitob yozishga qaror qildi, chunki u 2011-yilda HuffPost nashriga bergan intervyusida „boshqalar qiyin paytlarni boshidan kechirayotganlar uchun ilhomlantiruvchi biror narsa qilishni hohladi“. 2011-yil sentabrida Richards Charlie Sheenning Two and a Half Men filmidagi dafn marosimida sobiq qiz doʻsti sifatida qatnashish uchun 100 ming dollardan voz kechgani xabar qilingandi. Bir oy oʻtgach, u NBC 30 Rok komediya seriyasining oltinchi mavsumi uchun epizod uchun mehmon joyini suratga olishni boshladi.

Musiqa videolar

Mukofotlar va nominatsiyalar

Manbalar 

Amerikalik televideniye aktrisalari
Amerikalik ayol modellar
Yashayotgan insonlar
1971-yilda tugʻilganlar
Amerikalik aktrisalar